Kamu bisa jelasin ke aku soal Kali Nil dalam bahasa jawa?

Kali Nil (, , Mesir kuna iteru, Coptic piaro utawi phiaro) punika satunggiling kali ageng ing Afrika ingkang mili ngalèr, minangka kali ingkang paling panjang ing donya. Kali Nil gadhah kalih cabang utawi tributaries ingkang nggabung dados satunggal, inggih punika Kali Nil Pethak kaliyan Kali Nil Biru. Ingkang pungkasan minangka sumber utami toya Kali Nil lan sumber kasuburan siti wonten ing tlatah aliranipun, déné Nil Pethak minangka Kali ingkang paling panjang. Kali Nil Pethak miwiti saking tlatah Telaga Ageng ing Afrika Tengah, kanthi sumber ingkang paling tebih saking Rwanda kidul., lan mili mengalèr ngangkungi Tanzania, Lake Victoria, Uganda lan Sudan kidul, déné Kali Nil Biru miwiti saking Telaga Tana ing Ethiopia , mili dhumateng Sudan saking kidul wétan. Kekalihipun kepanggih wonten ing panggénan caket kitha krajan SudanKhartoum.

Pérangan lèr aliran Kali ingkang mèh sadaya mili wonten ing ara-ara pasir, saking Sudan dumugi Mesir, satunggiling nagari ingkang sajarah kabudhayanipun civilization gumantung dhumateng Kali Nil wiwit jaman purbakala. Kathah sing ndunungi lan kitha-kitha Mesir séjénipun ingkang wonten ing tlatah pasisir, dumunung wonten ing lembah Nil lèripun Aswan; lan mèh sadaya situs kabudayan lan sajarah Mesir Kuno pinanggih ing tebing Kali punika. Pungkasan aliran Kali Nil awujud delta ingkang ageng tumuju dhumateng Seganten Mediterranean.